Savner du også solskinnet og de lækre sommerdage? Så sørg for at få udnyttet dagen i morgen, hvor varmen kommer forbi for en enkelt dag.

Det har været småt med sommerdagene i Danmark i 2017, men skal du nå at få lidt ud af sæsonen, er det i morgen, det gælder. Vejrudsigten for Nordjylland i morgen lyder på helt op til 23 grader og solskin flere steder i de sydlige dele af regionen. I de nordligste egne omkring Thisted, Aalborg og Hjørring vil det dog være mere sparsomt med solen, der kun kommer til at titte frem mellem skyerne. Årsagen skal findes i et pludseligt skift i vindretningen. Hvor vinden før er kommet fra det kolde vest, kommer den nu fra det sydøstlige og trækker en masse varme med fra det europæiske kontinent. Fra onsdag vender regnen dog tilbage, når vinden igen kommer fra vest. Det byder på køligere temperaturer, nedbør og udstadigt vejr henover resten af ugen.